Diari Oficial de la Generalitat Valenciana


Sumari del DOGV 5370, del 19-10-2006 (2006/11286)

CONVOCATÒRIA de 4 d'octubre de 2006, de la Federació Valenciana de Municipis i Províncies sobre ajudes a les entitats locals valencianes per a la promoció d'actuacions que afavorisquen la integració de la població immigrant en els municipis de residència o treball sobre la base del conveni de col·laboració entre el Ministeri de Treball i Assumptes Socials i la Presidència de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/11970


Data del document
:   04-10-2006

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * administració local
    * integració dels migrants
    * ajuda social
    * immigració
    * suport econòmic
    * ajuda pública

CONVOCATÒRIA de 4 d'octubre de 2006, de la Federació Valenciana de Municipis i Províncies sobre ajudes a les entitats locals valencianes per a la promoció d'actuacions que afavorisquen la integració de la població immigrant en els municipis de residència o treball sobre la base del conveni de col·laboració entre el Ministeri de Treball i Assumptes Socials i la Presidència de la Generalitat. [2006/11013]  
La Generalitat Valenciana té entre els seus objectius prioritaris, la protecció i l'ajuda d'aquells sectors que requerixen un especial cuidat i atenció. Per això es tendix a establir els mitjans idonis i necessaris que coadjuven a aconseguir una adequada integració social. La Llei 5/1997 de 25 de juny per la qual es regula el sistema de Servicis Socials a la Comunitat Valenciana, disposa en l'article 5, que l'administració de la Generalitat, a través de la Conselleria competent coordinarà les actuacions de les distintes Administracions i de la iniciativa privada que desenvolupen funcions d'interés social propiciant quants conveni de col·laboració siguen convenients per al compliment adequat dels objectius legalment previstos.  
La Federació Valenciana de Municipis i Províncies, Entitat sense ànim de lucre, té entre els seus fins promoure, executar i prestar suport a les iniciatives dirigides a millorar la qualitat de vida dels habitants de les Entitats Locals que la integren.  
Les Entitats Locals són competents en la prestació de servicis socials, d'acord amb el que disposa l'art. 25.2.k de la Llei 7/1985, de 2 d'abril, reguladora de les Bases de Règim Local.  
Les associacions d'Entitats Locals en l'àmbit propi de les seues funcions, podran celebrar convenis amb les distintes Administracions Públiques, d'acord amb el que establix la Disposició Addicional Quinta de la Llei 7/1985, de 2 d'abril, reguladora de les Bases de Règim Local.  
El present Conveni es fonamenta en la necessitat de recolzar la participació de les Entitats Locals en la promoció d'actuacions que afavorisquen la integració de la població immigrant en els municipis de residència o treball.  
Per tot el que exposa i en el .Marc de Cooperació per a la Gestió del fons de Suport a l'Acollida i la Integració dels Immigrants així com el Reforç Educatiu d'estos., la Presidència de la Generalitat Valenciana i el Ministeri de Treball i Assumptes Socials han subscrit un protocol pel qual es prorroga per a l'any 2006 el Conveni de Col·laboració per al desenvolupament d'actuacions d'acollida i integració de persones immigrants així com el reforç educatiu, la duració del qual és fins al 31 de desembre de 2006. I en este mateix sentit, la Conselleria de Benestar Social i la Federació Valenciana de Municipis i Províncies subscriuen un Conveni de Col·laboració que es fonamenta en la necessitat de recolzar la participació de les Entitats Locals en la promoció d'actuacions que afavorisquen la integració de la població immigrant en els municipis de residència o de treball i, d'esta manera, cofinançar els gastos destinats al desenvolupament d'actuacions conjuntes destinades a promoure l'acollida, la integració i el reforç educatiu de les persones immigrants, emmarcades en els eixos d'actuació i mesures prioritàries que s'arrepleguen en el Conveni de Col·laboració entre la Presidència de la Generalitat Valenciana i el Ministeri de Treball i Assumptes Socials.  
Els eixos d'actuació són els referits a: acollida, educació, ocupació, vivenda, servicis socials, salut, infància i joventut, igualtat de tracte, dona, participació, sensibilització i codesenrotllament, en l'exercici 2006, amb una dotació pressupostària de nou milions setze mil tres-cents setanta-sis euros (9.016.376 euros) a càrrec del capítol IV del programa pressupostari 313.50 .Integració de la Immigració..  
En virtut del qual es convoquen les següents ajudes econòmiques que s'expressen a continuació.  
Bases de la convocatòria  
1. Objecte   
Cofinançament del cost de les actuacions de les Entitats Locals destinades a promoure l'acollida, la integració i el reforç educatiu de les persones immigrants en l'àmbit de la Comunitat Valenciana durant l'exercici 2006.  
2. Beneficiaris de les subvencions.  
Les Entitats Locals de la Comunitat Valenciana, que formen part de la Federació Valenciana de Municipis i Províncies, i que promoguen l'acollida i la integració dels immigrants així com el reforç educatiu d'estos.   
3. Contingut i Programes d'actuació a desenvolupar  
Les actuacions concretes objecte d'esta ajuda han d'estar emmarcades en els següents eixos d'actuació: acollida, educació, ocupació, vivenda, servicis socials, salut, infància i joventut, igualtat de tracte, dona, participació, sensibilització i codesenrotllament.  
Cada actuació haurà de contemplar almenys els aspectes de contingut, beneficiaris, forma d'execució, costos de finançament i indicadors d'avaluació.  
4. Criteris per a la concessió d'ajudes.  
Per a la selecció dels projectes d'actuació que presenten les Entitats Locals, la Federació Valenciana de Municipis i Províncies, tindrà en compte els criteris següents:  
1. Que l'entitat local tinga més d'un 5% de la població immigrant empadronada a data 31/12/2005, en el territori del seu àmbit d'actuació.  
2. Que l'entitat local dispose de Pla d'Immigració en el territori de l'àmbit d'actuació.  
3. Que l'entitat local tinga un servici permanent d'atenció als immigrants (servicis de traducció, orientació, mediació, informació, etc.).  
4. Que l'entitat cofinançe el projecte d'actuació atenent als percentatges següents:  
. 10% de cofinançament si té censats menys de 20.000 habitants.  
. 20% de cofinançament si té censats més de 20.000 habitants i menys de 100.000 habitants  
. 30% de cofinançament si té censats més de 100.000 habitants.  
La concessió i distribució de les ajudes a les Entitats Locals es realitzarà en funció del nombre d'immigrants empadronats en el municipi en data 31 de desembre de 2005.  
Les Entitats Locals estaran sotmeses a les actuacions de control financer que corresponen a la Intervenció General de la Generalitat Valenciana així com a la Intervenció de la Secretaria General de la Federació Valenciana de Municipis i Províncies en relació amb la subvenció concedida.  
5. Lloc de presentació de la instància i documentació.  
Hauran d'ajustar-se al model que s'adjunta, i hauran de presentar-se, en el Registre General de la Federació Valenciana de Municipis i Províncies, a 46108-València, C/ Guillem de Castro núm. 46. 1r, acompanyada de la documentació següent:  
a. Certificat del Secretari/a de l'Entitat Local, amb el vistiplau del seu President, que complix els criteris que se sol·liciten en estes bases de la convocatòria per a la concessió de les ajudes, segons el model de l'annex 1.  
b. Document en el qual s'especifique breument en quins Eixos i en quines Mesures desenvoluparà les actuacions l'Entitat Local sol·licitant. annex 2.  
c. Certificat del Secretari/a de l'Entitat Local, amb el vistiplau del seu President, acreditant la realització de les actuacions subvencionades, segons model de l'annex 3.  
d. Certificat de l'Interventor de l'Entitat Local, amb el vistiplau del seu President, justificant el gasto realitzat, indicant les dades de quantia per concepte de gasto i especificant el percentatge de cofinançament depenent de la població censada en el municipi, annex 4.  
e. Comunicació a la Federació Valenciana de Municipis i Províncies sobre l'obtenció de subvencions o ajudes per a la mateixa finalitat procedent de qualsevol administració o ens públics o privats, annex 5.  
f. Memòria d'activitats de l'entitat, valorat, i emmarcat dins dels Eixos que figuren en l'apartat 3 d'esta convocatòria, en el que cada una de les actuacions haurà de contemplar almenys els aspectes següents: contingut, beneficiaris, forma d'execució, cost i finançament.   
6. Explotació de la informació i difusió.  
Qualsevol tipus de difusió sobre les actuacions ja siga a través e material imprés o de qualsevol altre suport divulgatiu haurà de mencionar que estes s'efectuen sobre la base del Conveni de col·laboració entre el Ministeri de Treball i Assumptes Socials i la Presidència de la Generalitat Valenciana, i del Conveni entre la Conselleria de Benestar Social i la Federació Valenciana de Municipis i Províncies. En tots els materials elaborats per a donar publicitat a les actuacions realitzades apareixeran clarament els logotips de les entitats firmants.  
7. Termini de presentació d'instàncies i documentació.  
El termini improrrogable de presentació de la sol·licitud i de la documentació requerida finalitza el 13 de novembre de 2006. La Memòria a què fa referència l'apartat 5 f de les presents Bases deurà presentar-se com a data límit el 8 de gener de 2007, segons model que es farà arribar a les Entitats Locals sol·licitants.   
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la Federació Valenciana de Municipis i Províncies comunicarà a l'entitat sol·licitant les deficiències perquè, en un termini de deu dies, siguen esmenades amb l'advertència que, si no ho feren, s'arxivarà l'expedient sense més tràmit.  
8. Resolució de sol·licituds.  
La distribució de l'ajuda a les Entitats Locals es realitzarà en atenció a les sol·licituds rebudes en aplicació dels criteris de selecció i distribució establits.  
El secretari general tècnic de la Federació Valenciana de Municipis i Províncies, atenent les sol·licituds presentades, elevarà la proposta al President de la Federació Valenciana de Municipis i Províncies, el qual resoldrà la seua concessió i la quantitat de la subvenció.  
València, 4 d'octubre de 2006.. El president de la Federació Valenciana de Municipis i Províncies: Miguel Ortiz Zaragoza.